Diari Oficial de la Generalitat Valenciana


Sumari del DOGV 8812, del 15-05-2020 (2020/3440)

RESOLUCIÓ de 13 de maig de 2020, de la Direcció General de Política Lingüística i Gestió del Multilingüisme, que modifica la Resolució de 12 de febrer de 2020, de la Direcció General de Política Lingüística i Gestió del Multilingüisme, per la qual s'estableixen el calendari i el procés d'inscripció i matriculació per a la realització de la prova unificada de certificació dels nivells del Marc Europeu Comú de Referència per a l'aprenentatge, l'ensenyament i l'avaluació de llengües (MECR) dels ensenyaments d'idiomes de règim especial en les escoles oficials d'idiomes de la Comunitat Valenciana, corresponent a la convocatòria de 2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8812

Data del DOGV
:   15-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3440


Data del document
:   13-05-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 13 de maig de 2020, de la Direcció General de Política Lingüística i Gestió del Multilingüisme, que modifica la Resolució de 12 de febrer de 2020, de la Direcció General de Política Lingüística i Gestió del Multilingüisme, per la qual s'estableixen el calendari i el procés d'inscripció i matriculació per a la realització de la prova unificada de certificació dels nivells del Marc Europeu Comú de Referència per a l'aprenentatge, l'ensenyament i l'avaluació de llengües (MECR) dels ensenyaments d'idiomes de règim especial en les escoles oficials d'idiomes de la Comunitat Valenciana, corresponent a la convocatòria de 2020.  
 [2020/3440]  
  
  
El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, i les pròrrogues posteriors, estableix en la disposició addicional tercera que s'interrompen els terminis per a la tramitació dels procediments de les entitats del sector públic i que el còmput dels terminis es reprendrà en el moment en què cesse l'estat d'alarma.  
  
La Resolució de 23 de març de 2020, de la consellera de Sanitat Universal i Salut Pública, per la qual s'acorda el tancament de tots els centres educatius de la Comunitat Valenciana com a conseqüència de la situació de crisi sanitària ocasionada per la Covid-19, disposa el tancament temporal dels centres educatius i contempla que tot el personal del centre estarà a disposició de l'equip directiu de manera que l'atenció a l'alumnat i a les seues famílies estiga garantida i es puguen dur a terme les activitats educatives de manera no presencial.  
La Resolució de 12 de febrer de 2020, de la Direcció General de Política Lingüística i Gestió del Multilingüisme, per la qual s'estableixen el calendari i el procés d'inscripció i matriculació per a la realització de la prova unificada de certificació dels nivells del Marc Europeu Comú de Referència per a l'aprenentatge, l'ensenyament i l'avaluació de llengües (MECR), dels ensenyaments d'idiomes de règim especial a les escoles oficials d'idiomes de la Comunitat Valenciana, corresponent a la convocatòria de 2020, indica diversos terminis de publicació.  
  
Atesa la situació d'emergència sanitària, es fa necessari modificar alguns punts de la resolució adés comentada per a adaptar-la a allò que s'estableix en la disposició addicional tercera del Reial decret 463/2020.  
  
Per això, en virtut de les competències que m'atribueix el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
  
1. Es modifiquen els punts 1, 2, 7, 12 i 13 de l'apartat primer, que queden redactats de la manera següent:  
  
Primer. Calendari de realització i convocatòries de les proves unificades de certificació (PUC)  
1. La convocatòria ordinària de les PUC del curs 2019-2020 tindrà lloc en el mes de setembre i la convocatòria extraordinària en el mes de novembre, sempre que les autoritats sanitàries ho permeten.  
2. El calendari de realització de les quatre activitats de llengua escrites de la PUC es publicarà en la pàgina web http://www.eoi.gva.es/es abans del 31 de juliol.  
7. Una vegada impartides les 120 hores lectives en els cursos dels diferents nivells en què siga necessària la superació de la PUC, la direcció d'estudis de cada EOI ha de determinar el calendari de realització de la part de producció i coproducció orals i de mediació oral.   
  
En qualsevol cas, les dates de les activitats de producció i coproducció orals i de mediació oral hauran d'estar publicades en el web de l'EOI corresponent deu dies hàbils abans de la data de realització de les proves.  
12. Els llistats provisionals dels resultats dels exàmens de la convocatòria ordinària hauran d'estar publicats 20 dies naturals després de la realització de totes les parts escrites de la prova.  
13. Els llistats provisionals dels resultats dels exàmens de la convocatòria extraordinària hauran d'estar publicats 20 dies naturals després de la realització de totes les parts escrites de la prova.  
  
  
2. Es modifiquen els punts 9 i 11 de l'apartat segon, que queden redactats de la manera següent:  
  
Segon. Condicions generals  
9. L'alumnat que haja obtingut la qualificació global de no apte en la PUC i haja obtingut un percentatge de puntuació mínim d'un 50 % en cadascuna de les activitats de llengua avaluades podrà promocionar al següent curs. Aquesta promoció tindrà la consideració de prova de nivell i no produirà efectes per a l'obtenció del certificat corresponent.  
  
11. En la pàgina web de cada escola oficial d'idiomes es podrà consultar la llista provisional i definitiva dels alumnes inscrits i matriculats en la PUC.  
  
  
3. Es modifiquen els punts 3 i 4 de l'apartat tercer i s'afegeix el punt 5, que queden redactats de la manera següent:  
  
Tercer. Inscripció de l'alumnat oficial durant el curs 2019-2020  
  
3. Una vegada finalitzat el termini d'inscripció, les escoles oficials d'idiomes de la Comunitat Valenciana faran públiques en el web del centre les llistes provisionals dels alumnes inscrits en la PUC.  
El termini d'esmena o d'al·legacions a la llista provisional començarà l'endemà de la seua publicació i acabarà quatre dies naturals després de la finalització de l'estat d'alarma per poder esmenar la causa que n'haja motivat l'exclusió (falta de documentació justificativa, pagament de la taxa d'obertura d'expedient, etc.).  
Els candidats i candidates que hagen detectat errors en les seues dades hauran de comunicar-ho a la secretaria del centre per escrit en el mateix termini perquè siguen esmenats. Les reclamacions, si és el cas, s'adreçaran al director o directora de l'escola oficial d'idiomes corresponent.  
4. La llista definitiva de persones admeses o excloses a la prova de certificació de 2020 es publicarà en el termini de quatre dies naturals després de la finalització del període d'esmenes a la llista provisional i sempre després del 25 de juny. La publicació es farà en el web del centre exclusivament.  
5. La Direcció General de Política Lingüística i Gestió del Multilingüisme notificarà la data de finalització del període d'esmenes als usuaris inscrits. Aquesta notificació es farà per correu electrònic.  
  
  
4. Es modifiquen els punts 5 i 6 de l'apartat quart i s'afegeix el punt 7, que queden redactats de la manera següent:  
  
Quart. Matriculació de l'alumnat lliure   
5. Una vegada finalitzat el termini d'inscripció, les escoles oficials d'idiomes de la Comunitat Valenciana faran públiques en el web del centre les llistes provisionals dels alumnes inscrits en la PUC.  
El termini d'esmena o d'al·legacions a la llista provisional començarà l'endemà de la seua publicació i acabarà quatre dies naturals després de la finalització de l'estat d'alarma per poder esmenar la causa que n'haja motivat l'exclusió (falta de documentació justificativa, pagament de la taxa d'obertura d'expedient, etc.).  
Els candidats i candidates que hagen detectat errors en les seues dades hauran de comunicar-ho a la secretaria del centre per escrit en el mateix termini, perquè siguen esmenats. Les reclamacions, si és el cas, s'adreçaran al director o directora de l'escola oficial d'idiomes corresponent.  
6. La llista definitiva de persones admeses o excloses a la prova de certificació de 2020 es publicarà en el termini de quatre dies naturals després de la finalització del període d'esmenes a la llista provisional i sempre després del 25 de juny. La publicació es farà en el web del centre exclusivament.  
7. La Direcció General de Política Lingüística i Gestió del Multilingüisme notificarà la data de finalització del període d'esmenes als usuaris inscrits. Aquesta notificació es farà per correu electrònic.  
  
  
  
5. Es modifiquen els punts 3 i 4 de l'apartat sisé, que queden redactats de la manera següent:  
  
Sisé. Alumnat de That's English!  
3. El període d'inscripció a la prova de certificació, exclusivament per via telemàtica, per a aquest alumnat serà des de les 12.00 hores del 24 de juny fins a les 23.59 hores del 25 de juny de 2020. L'enllaç del procediment telemàtic per a l'alumnat de That's English! és el següent:  
  
https://www.gva.es/va/inicio/procedimientos'id\_proc=17461&version=amp.  
4. La realització de la part de producció i coproducció orals i mediació oral de l'examen per a aquest alumnat es determinarà seguint el mateix ordre i dins de la mateixa llista que la resta de l'alumnat inscrit.   
  
  
  
6. Es modifica el punt 5 de l'apartat seté, que queda redactat de la manera següent:  
  
Seté. Alumnat amb necessitats específiques de suport educatiu  
5. Cada escola oficial d'idiomes notificarà la resolució de la seua adaptació per correu electrònic als sol·licitants d'adaptacions a la prova, tant autoritzades com no autoritzades, per tal que puguen esmenar la documentació pertinent. L'alumnat amb NESE que haja demanat adaptació per a les proves de certificació disposarà del mateix període de temps d'esmena establit en l'apartat tercer d'aquesta modificació de la Resolució de 12 de febrer.  
Una vegada finalitzat el període d'esmenes, en el termini màxim de tres dies, les escoles oficials d'idiomes que hagen registrat sol·licituds de revisió de l'adaptació remetran al Servei d'Idiomes i Programes Europeus un llistat amb aquestes sol·licituds, així com la documentació presentada, en format digital. Aquest alumnat obtindrà resposta en la secretaria del centre on estiga inscrit o matriculat en la PUC tan prompte com li arribe des del Servei d'Idiomes i Programes Europeus. A partir d'aquest moment, la direcció de cada escola podrà gravar les adaptacions autoritzades en ITACA.  
  
  
7. Es modifica el punt 4 de l'apartat huité, que queda redactat de la manera següent:  
  
Huité. Taxes  
4. De conformitat amb el que estableix l'article 1.2.6 de la Llei 20/2017, de 28 de desembre, de la Generalitat, de taxes, correspondrà la devolució de la taxa quan aquesta s'haja ingressat amb caràcter previ a la utilització del domini públic, a la prestació del servei o a la realització de l'activitat de la qual es tracte, i aquesta utilització, prestació o realització no tinga lloc finalment per causes no imputables, directament o indirectament, al subjecte passiu. L'usuari ha de sol·licitar la devolució de taxes a través de l'EOI corresponent i és el centre el que remetrà tota la documentació a la unitat administrativa corresponent.  
La pàgina web www.eoi.gva.es informarà del procediment que han de seguir les persones que vulguen sol·licitar la devolució de les taxes abonades.  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Formació Professional en el termini d'un mes a comptar de l'endemà de publicar-se en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 13 de maig de 2020.- El director general de Política Lingüística i Gestió del Multilingüisme: Rubén Trenzano Juan.